རྒྱ་ནག་གི་མགོ་མཇུག་ལྡོག་པའི་ཡར་རྒྱས་ཀྱི་རྣམ་པ་དེས།བོད་མིའི་འཚོ་རྟེན་ཉམས་དམས་ཀྱི་ཤུགས་རྐྱེན་གཏིང་ཟབ་ཐེབས་ཤིང་།བོད་ཁུལ་དུ་རྒྱ་རིགས་འབོར་ཆེན་གནས་སྤོར་དང་གསབ་དངུལ་འབོར་ཆེན་བཏང་ནས་བོད་མིའི་དཔལ་འབྱོར་འཕེལ་རྒྱས་ཀྱི་རྣམ་པ་སྟོན་ཐབས་བྱས་ཡོད་པ་རེད།བོད་མིའི་རྩྭ་ས་མང་པོ་སྲུང་སྐྱོང་ཁུལ་གྱི་ངོ་བོར་བསྒྱུར་ཏེ།ཐོན་སྐྱེད་བཟུང་བའི་རྩྭ་ཐང་ནས་འབྲོག་ཁྱིམ་མང་པོ་ཕྱིར་ཕུད་དང་གནས་སྤོར་བཏང་ནས་འབྲོག་པ་མང་ཚོགས་ཀྱི་འཚོ་རྟེན་བཙན་འཕྲོག་བྱས་ཡོད་པ་མ་གཏོགས།དོན་དངོས་སུ་རྒྱ་ནག་གི་དབུལ་ཐར་མཁྲེགས་གཏོར་གྱི་འཆར་འགོད་དང་ལག་བསྟར་ཁྲོད་དུ་བོད་མི་ཚོ་མཉམ་ཞུགས་བྱེད་དུ་མ་བཅུག་པར་ཁོ་ཚོའི་འཚོ་རྟན་ཁེ་ཕན་སྲུང་སྐྱོབ་དང་འོས་འཚམ་གྱི་བསམ་བློ་ཙམ་ཡང་བཏང་མི་འདུག